แวะมาเติมแก๊สในปั๊มเปิดใหม่ เห็นร้านก๋วยเตี๋ยวไก่ตั้งอยู่หน้าปั๊มติดฟุตบาท หน้าตาร้านไม่น่าศรัทธาเพราะดูอึดอัดและมีโต๊ะสองสามตัว แต่กลิ่นน้ำก๋วยเตี๋ยวหอมพะโล้เตะจมูก ต้องขอพิสูจน์สักหน่อยล่ะ
สั่งแบบพิเศษ 45บ. ได้ไก่สองน่องและข้อไก่ไว้เคี้ยวเล่นสามสี่ข้อ น้ำก๋วยเตี๋ยวหอม เข้มข้น เค็มกำลังดี มีมะระหั่นแว่นและโหระพาให้ใส่เพิ่มด้วย 
เป็นมื้อประหยัดที่อร่อยอีก 1มื้อครับ ถ้ามีปีกไก่ มีเครื่องเยอะๆ จะให้5ดาวเลย แนะนำให้ซื้อใส่ถุงไปกินบ้านจะได้ความอภิรมย์ดีกว่าครับ